NaiveNeuron/SloPal huggingface dataset:
Bugár, Béla, podpredseda NR SR (2017-02-02):
Pán poslanec, môžem sa opýtať, odovzdali ste pozme... (Reakcia poslanca Beblavého.) Dobre, ďakujem pekne. Na vystúpenie pána poslanca s faktickými poznámkami siedmi. Končím možnosť sa prihlásiť do faktických. Pán poslanec Jarjabek.
Jurinová, Erika, poslankyňa NR SR (2017-02-01):
Ja teda iba ocením váš prístup, že ste umožnili pánovi ministrovi dovystupovať, a bola by som rada, keby vedenie Národnej rady postupovalo rovnako v takýchto prípadoch. Poviem konkrétny prípad, stalo sa mi, že zostala som s jedinou faktickou poznámkou k jedinému vystupujúcemu a pán predsedajúci mi to neumožnil s tým, že nebude on sám porušovať rokovací poriadok. Ja si osobne myslím, že riešenie, ktoré ste vy zvolili, je v tomto prípade oveľa lepšie. Ďakujem.
T. Cabaj, podpredseda NR SR: (2009-12-10):
Takže nech sa páči, pán poslanec, máte možnosť vystúpiť.
A. Belousovová, podpredsedníčka NR SR: (2007-02-06):
S reakciou na vaše vystúpenie sa prihlásili pán poslanec Miššík, pán poslanec Hrušovský. Uzatváram možnosť prihlásiť sa s faktickými poznámkami. Pán poslanec Miššík, máte slovo.
Grendel, Gábor, podpredseda NR SR (2021-05-11):
Teraz s reakciou na faktické poznámky, pán poslanec Sloboda.
P. Paška, predseda NR SR: (2006-08-04):
(Hlasovanie.) Prítomných je 136 poslancov, za 121, proti 1, zdržalo sa 12, nehlasovali 2. Konštatujem, že Národná rada prijala uznesenie k schválenému Programovému vyhláseniu vlády Slovenskej republiky. S procedurálnymi návrhmi pán Mikuš, pán Jaroslav Paška, pán Rudolf Pučík, pani Beata Sániová. Nech sa páči, pán Mikuš.
Grendel, Gábor, podpredseda NR SR (2020-06-09):
Ešte skôr, ako dám slovo pánovi poslancovi Kuriakovi, vyhlasujem trojminútovú prestávku a poprosím predsedov poslaneckých klubov a predsedníčky, aby prišli sem k nám na krátku poradu a v prípade, ak sú tu z niektorých poslaneckých klubov kolegovia, ktorí tu nemajú predsedov; napríklad pán poslanec Faič, ak by mal záujem, alebo pán poslanec Benčík za stranu ZA ĽUDÍ; tak tiež ste vítaní, aby sme sa krátko poradili. (Krátka prestávka.) (Po prestávke.)
Brixi, Otto, poslanec NR SR (2013-03-19):
Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, pričom dajte, prosím, o tom hlasovať.
R. Madej, poslanec: (2005-03-21):
Súhlasím s tým, že takéto umelé navyšovanie percenta študentov bez toho, aby mali štipendiá v dostatočnej výške je len podľa môjho názoru zalepovaním očí. A v takých príjmových skupinách, ktoré sme v príkladoch už počas doterajšej rozpravy uvádzali, nemožno hovoriť, že ide o ľudí zo strednej vrstvy. Tu sú ohrozené naozaj nižšie príjmové skupiny obyvateľstva. Ďakujem pekne.
Laurenčík, Milan, podpredseda NR SR (2020-11-26):
Pani poslankyňa Monika Kavecká.
V. Veteška, podpredseda NR SR: (2004-05-25):
A. Ivanko, poslanec: Ďakujem za slovo. Vážený pán predsedajúci, vážené kolegyne, kolegovia, v mene 15 poslancov predkladám v súlade s § 85 ods. 4 zákona č. 350/1996 Z. z. o rokovacom poriadku doplňujúci návrh, ktorý nadväzuje na schválený pozmeňujúci a doplňujúci návrh pána poslanca Patakyho k vládnemu návrhu zákona o sídlach a obvodoch súdov a o zmene zákona č. 99/1963 Zb. Občiansky súdny poriadok v znení neskorších predpisov, tlač 541. Znenie môjho doplňujúceho návrhu je nasledovné. V § 11 ods. 1 písm. c) sa slová „Okresný súd Košice“ nahrádzajú slovami „Okresný súd Košice I“. Odôvodnenie: Ide o legislatívno-technickú opravu, pretože Okresný súd Košice neexistuje, preto je nevyhnutné opraviť znenie paragrafu tak, že na konanie vo veci ochrany práv predmetom priemyselného vlastníctva ochrany práv z nekalej súťaže bude Okresný súd Košice I rozhodovať. Ďakujem pekne za podporu.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 97 poslancov, za 83, proti 7. zdržalo sa 7. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítanie. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako celku. Pán spoločný spravodajca, prosím, uveďte odporúčanie gestorského výboru.
Kočiš, Eduard, poslanec NR SR (2020-07-15):
Ďakujem za slovo, pán predsedajúci. Milan, v prvom rade chcem sa ti veľmi pekne poďakovať za tvoj prejav, ktorým si jasne deklaroval naše hodnoty, a na základe týchto svojich hodnôt, ktoré si povedal, že si začal viac vnímať až v dobe, kedy si sa stal otcom, teda rodičom, ale to, si myslím, že je úplne prirodzené. Tiež, keď som rodičom nebol, to už je veľmi veľa rokov dozadu, som vnímal hodnotu života asi úplne inak. Bez rozdielu na to, že som bol rodičmi vychovávaný v kresťanskej rodine a úplne v normálnom, morálnom svete. Tiež som pohľad na rodinu, pohľad na život mal úplne iný. Ale keď sa mi narodili prvé deti, tak sa môj pohľad na tento novozapočatý život úplne zmenil. A naozaj vstupy niektorých kolegov, ich reakcie na tvoj prejav, neprináleží mi to hodnotiť, ale myslím si, že uletené videnie sveta, najmä pána Benčíka, je už úplne cez čiaru. Život je najvyššia hodnota. Liberálna časť našej spoločnosti si tento svoj postoj tak, ako tu bolo povedané, veľmi tvrdo obhajuje a majú v tejto otázke viac-menej jasno. Ja však mám tiež jasno v tejto otázke a naozaj sa všemožne budem snažiť nenarodený život chrániť, brániť. A pevne verím aj teraz, keď vidím, aké je nastavenie Národnej rady, verím, že sa nám to konečne podarí. Ďakujem pekne.
Figeľ, Ján, podpredseda NR SR (2015-03-20):
Poprosím o kľud v sále, dámy a páni.
P. Hrušovský, predseda NR SR: (2004-10-26):
(Hlasovanie.) 128 prítomných, 90 za, 1 proti, 35 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o Exportno-importnej banke. Otváram rozpravu. Pýtam sa, či sa chce niekto prihlásiť do rozpravy k prerokúvanému vládnemu návrhu zákona. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru... I. Hamarčák, poslanec: Schváliť zákon.
P. Hrušovský, podpredseda NR SR: (2002-06-20):
J. Volf, poslanec: Dobre. Na stredu poobede.
Hufková, Eva, poslankyňa NR SR (2014-10-29):
Ďakujem pekne. Vážená pani predsedajúca, vážený pán podpredseda vlády, vážené dámy poslankyne, vážení páni poslanci, dovoľte mi ako určenej spravodajkyni predniesť správu výboru Národnej rady o výsledku prerokovania návrhu na vyslovenie súhlasu Národnej rady Slovenskej republiky s Dohodou o prevode a mutualizácii príspevkov do jednotného fondu na riešenie krízových situácií (tlač 1199). Výbor Národnej rady pre financie a rozpočet ako gestorský výbor podáva Národnej rade túto správu výboru a návrh na vyslovenie súhlasu Národnej rady Slovenskej republiky s uvedenou dohodou. Predseda Národnej rady rozhodnutím č. 1214 z 29. septembra 2014 pridelil návrh na vyslovenie súhlasu Výboru Národnej rady pre financie a rozpočet. Uvedený výbor prerokoval predmetný návrh na vyslovenie súhlasu Národnej rady Slovenskej republiky s uvedenou dohodou v stanovenom termíne. Gestorský výbor nedostal do začatia rokovania stanoviská poslancov. K predmetnému návrhu zaujal výbor Národnej rady toto stanovisko: odporúčanie pre Národnú radu s návrhom vysloviť súhlas, výbor pre financie a rozpočet uznesenie č. 346 zo 7. októbra 2014. Gestorský výbor na základe stanoviska výboru vyjadreného v uznesení odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o prevode a mutualizácii príspevkov do jednotného fondu na riešenie krízových situácií (tlač 1199). Predmetná správa výboru bola schválená uznesením gestorského výboru č. 354 zo 14. októbra 2014. Výbor ma určil za spoločnú spravodajkyňu výborov. Zároveň ma poveril predniesť správu výboru na schôdzi Národnej rady. Návrh na uznesenie Národnej rady je prílohou tejto správy. Ďakujem, pani predsedajúca, skončila som, otvorte, prosím, rozpravu.
B. Bugár, podpredseda NR SR: (2002-05-16):
Nech sa páči, prezentujme sa hlasujme. (Hlasovanie.) Prítomných je 114 poslancov, za 111, proti 1, zdržali sa 2. Konštatujem, že dané uznesenie Národná rada prijala. Vážené pani poslankyne, páni poslanci, vyhlasujem obedňajšiu prestávku a po obede budeme pokračovať o 14.00 hodine po prestávke ďalším rokovaním o návrhu doplnku č. 2 k použitiu majetku Fondu národného majetku. (Prerušenie rokovania o 12.00 hodine.) J. Migaš, predseda NR SR: Vážené pani poslankyne, vážení páni poslanci, otváram bod programu hodina otázok. Zo všetkých písomných otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Pripomínam, že na otázky poslancov, ktorí sú neprítomní v rokovacej sále, sa neodpovedá. Prosím predsedu vlády pána Mikuláša Dzurindu, aby oznámil, ktorých členov určil, že budú odpovedať na otázky za neprítomných členov vlády, prípadne bude odpovedať on sám. Nech sa páči, predseda vlády.
A. Belousovová, podpredsedníčka NR SR: (2008-09-10):
Ďalej pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v oblasti starostlivosti o životné prostredie v súvislosti so zavedením meny euro v Slovenskej republike . Vládny návrh tohto zákona ste dostali ako tlač 738, návrh na jeho pridelenie na prerokovanie výborom je v rozhodnutí č. 761. Teraz prosím ministra životného prostredia Slovenskej republiky pána Jána Chrbeta, aby vládny návrh zákona uviedol. Nech sa páči, pán minister.
Laššáková, Jana, podpredsedníčka NR SR (2013-05-31):
Pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Hraškovi, aby uviedol spravodajskú správu. Nech sa páči.
Veslárová, Veronika, poslankyňa NR SR (2024-01-10):
Ďakujem, pán predsedajúci, za slovo. Ďakujem, pán poslanec, za tvoj príspevok. V tvojom príspevku si sa dotkol obetí trestných činov. Túto novelu písali ľudia, ktorí sú buď obvinení, podozriví, alebo môžu byť obvinení z trestnej činnosti. Ovplyvnili to, akým spôsobom predložená novela v skrátenom legislatívnom konaní vyzerá, napadlo mi, že je škoda, že táto vláda nevyužila svoju politickú moc na to, aby sa novela Trestného zákona venovala napríklad zvýšenej ochrane ľuďom so zdravotným znevýhodnením. Títo ľudia patria medzi najzraniteľnejšie obete trestných činov, hoc sú zo zákona považovaní za obzvlášť zraniteľné osoby, nedostáva sa im dostupnej a primeranej podpory. Ich štatút obzvlášť zraniteľnej obete im zaručuje právo na špecializovanú odbornú pomoc, ale neexistuje mechanizmus, ktorý by zabezpečil dostupnosť osôb alebo iných orgánov poskytujúcich túto pomoc. Sieť organizácií na podporu obetí so zdravotným znevýhodnením na Slovensku je stále slabá. Osobám so zdravotným znevýhodnením, ktoré sa stanú obeťami trestného činu, sa nemusí podariť nájsť nijakú špecializovanú organizáciu, na ktorú by sa mohli obrátiť. Existujú organizácie, ktoré poskytujú podporu ľuďom so zdravotným znevýhodnením, ale nie sú špecializované na problematiku trestných činov. Ďakujem. (Potlesk.)
Laššáková, Jana, podpredsedníčka NR SR (2014-11-10):
Poprosím vás, pán poslanec, reagujte na pána predsedu Národnej rady. On... (Reakcie z pléna.)
P. Paška, predseda NR SR: (2009-09-08):
Pán poslanec, nech sa páči.
Klus, Martin, podpredseda NR SR (2019-12-05):
Ďakujem pekne, pani ministerka. Mám tu napísané, že čas určený na hodinu otázok uplynul. Nie je to celkom pravda, máme ešte 40 minút čas, ale keďže už nemáme žiadne ďalšie otázky tak týmto končím bod programu hodina otázok a zároveň prosím členov vlády, aby zotrvali v rokovacej sále, pretože nasledujú písomné odpovede na interpelácie a samotné interpelácie. Takže, vážené panie poslankyne, vážení páni poslanci, ako som avizoval, nasledujú body písomné odpovede na interpelácie a interpelácie. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 21. novembra 2019, tlač 1749. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 1749 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. [Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané na 53. schôdzi Národnej rady Slovenskej republiky a do 21. novembra 2019 (a interpeláciách) , tlač 1749.]
Jurinová, Erika, podpredsedníčka NR SR (2013-04-16):
Pán poslanec Novotný.
P. Hrušovský, predseda NR SR: (2004-05-26):
M. Majdová, poslankyňa: Včera v rozprave som predniesla návrh, aby sa o každom bode hlasovalo zvlášť. A. Ivanko, poslanec: Dobre, rešpektujeme. Pán predseda, dajte hlasovať o prvom pozmeňujúcom a doplňujúcom návrhu pani poslankyne Majdovej.
Bugár, Béla, podpredseda NR SR (2016-11-30):
Ďakujem. Ďalej v rozprave vystúpi pán poslanec Mihál, ktorý už stratil poradie, nie je tu. Takže otváram možnosť sa prihlásiť ústne do rozpravy, ktorú uzatváram, nakoľko nikto sa nehlási ústne do roz... (Reakcia spravodajcu.) Pán spravodajca? Vy sa hlásite ústne do rozpravy? (Reakcia spravodajcu.) Nech sa páči. Ako jediný pán spravodajca sa hlási ústne do rozpravy.
P. Paška, predseda NR SR: (2007-06-21):
(Hlasovanie.) 132 prítomných, 127 za, 4 sa zdržali, 1 nehlasoval. Tieto dva body zo spoločnej správy sme schválili.
Glváč, Martin, podpredseda NR SR (2016-09-09):
Ďalej do rozpravy je prihlásený pán poslanec Matovič. Nech sa páči.
Drdul, Dominik, poslanec NR SR (2020-04-23):
Pán Kotleba, ja naozaj žasnem. Povedali ste toho veľa, tak ako to máte vo zvyku. Počúvate sa rád. Ja vás tu tiež už nejaký ten čas počúvam. A skutočne neprestávam žasnúť nad dvomi vecami. Vaša schopnosť demagogizovať, dezinterpretovať, tvoriť rôzne konštrukty, rečnícke schopnosti. Čo ma však naozaj mrzí, je fakt, že túto svoju schopnosť, ktorú máte naozaj rozvinutú, zneužívate na strašenie, klamanie, očierňovanie, zavádzanie. Gratulujem, len to som chcel.
Viskupič, Marián, poslanec NR SR (2023-03-23):
Pán predsedajúci, ďakujem pekne za slovo. Kolega Tomáš Taraba, ďakujem pekne za vystúpenie. Súhlasím, určite úlohou štátu je zabezpečovať, aby občania, spotrebitelia neboli klamaní, to je fakt, ale nestačí to, pokiaľ teda je motivácia podvádzať, proste vždy sa takéto niečo bude diať. Preto je, myslím, dôležitá aj druhá časť, a to je vlastne slobodný a vzdelaný človek spotrebiteľ, ktorý je schopný rozlíšiť priekupníka a dovezený tovar od teda skutočného pestovateľa a skutočne doma vypestovanú a kvalitnú zeleninu a ovocie. Čo chcem tým teda povedať, je, že teda popri rozumných zákonoch potrebujeme aj vzdelávať a motivovať spotrebiteľov, ale aj samotných, samotných producentov alebo trhovníkov, aby sa teda jasne sami chceli odlíšiť od teda len tých priekupníkov. No a myslím si, že v konečnom dôsledku, a to si v podstate aj myslím, že si veľmi pekne povedal, je to o vytváraní jednoduchých a zmysluplných podmienok pre malých, lokálnych pôdohospodárov, farmárov, aby mali teda čo najlepšiu možnosť podnikať, produkovať a následne teda aj uspieť na tom trhu. Ďakujem pekne.
Šuca, Peter, poslanec NR SR (2023-11-23):
92. Ďakujem pekne za slovo, pán predseda. Pán minister, vaše vystúpenie bolo výborné, podľa mňa ste neprestrelili v ničom. Tak ako vždy pri každej rozprave ako poslanec ste boli fakticky pripravený, vaše vystúpenie bolo faktografické, presne ste popísali, čo sa tu dialo za minulej vlády, vlády chaosu, vlády anarchie a národnej zrady. Je dobré, pán minister, že ste urobili krátky historický exkurz do minulosti pre kolegyne a kolegov, ktorí tu vtedy neboli. To nezabudnuteľné pexeso pani Remišovej, bizarné, nepochopiteľné svinstvo, kedy pani Remišová dávala krížiky cez fotky ľudí, ktorí neboli ani len odsúdení, len obvinení, šialenstvo, nepochopiteľné šialenstvo. Isteže sa im zle počúva, keď im pripomíname smrť generála Lučanského, záhadnú smrť Milana Lučanského v kolúznej väzbe. Isteže sa im bude zle počúvať, keď budeme pripomínať smrť v kolúznej väzbe pána Krivočenka, kedy mu nebola poskytnutá zdravotná starostlivosť. Musíme im to pripomínať, aby vedeli, čo tu páchali za tri a pol roka. Absolútne stotožňujem sa, absolútne sa s vami stotožňujem, že ste postavili čurillovcov, ich, elitných vyšetrovateľov, ako sami seba nazývali Apači, mimo štátnu službu. Napáchali tu obrovské zverstvá, ktoré sa ťažko počúvalo tam vedľa zľava, keď ste rozprávali, čo sa tu dialo. Držte sa, pán minister, za mňa máte zelenú, podržíme vás, ďakujem.
Číž, Miroslav, podpredseda NR SR (2014-12-12):
Ďakujem, pán poslanec. S faktickými poznámkami páni poslanci Bugár, Hlina, Zajac, Mikuš, Viskupič, Hudacký, Bobík, Abrhan, Bagačka, Fronc. Pokiaľ je to všetko, uzatváram možnosť prihlásiť sa s faktickou poznámkou. A slovo má pán poslanec Bugár.
J. Čech, poslanec: (2009-10-23):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh podľa § 70 o rokovacom poriadku a podľa legislatívnych pravidiel a zaradil ho na rokovanie dnešnej 42. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré na mňa ako spravodajcu vyplývajú odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 30. septembra 2009 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 30. novembra 2009 a gestorský výbor do 1. decembra 2009. Pán predsedajúci, skončil som, otvorte, prosím, rozpravu.
Válek, Igor, poslanec NR SR (2024-10-23):
Ďakujem za slovo. Vážený pán predsedajúci, dovoľte, aby som ako spravodajca predniesol spoločnú správu výborov Národnej rady o výsledku prerokovania návrhu poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 468 zo 17. septembra 2024 pridelila predmetný návrh poslanca, tlač 411, výboru pre financie a rozpočet, ústavnoprávnemu výboru a výboru pre hospodárske záležitosti. Národná rada Slovenskej republiky určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov Národnej rady, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko. K predmetnému poslaneckému návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov Národnej rady uvedených pod bodom III tejto spoločnej správy vyplývajú pozmeňujúce a doplňujúce návrhy, ktoré sú uvedené v čl. IV tejto správy. Gestorský výbor odporúča v návrhoch výborov, ktoré sú uvedené v spoločnej správe pod bodom IV hlasovať takto: o bodoch spoločnej správy č. 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade návrh na, návrh zákona schváliť s pozmeňujúcimi a doplňujúcimi návrhmi. Spoločná správa výborov, tlač 411a, bola schválená uznesením gestorského výboru č. 146 22. októbra 2024. Týmto uznesením gestorský výbor zároveň poveril spoločného spravodajcu Igora Válka, aby na schôdzi Národnej rady informoval o výsledku rokovania výborov a navrhol Národnej rade postup pri hlasovaní podľa príslušných ustanovení zákona o rokovacom poriadku. Ďakujem, skončil som. Otvorte, prosím, rozpravu.
J. Brocka, poslanec: (2005-05-17):
Návrh bol pridelený na prerokovanie trom výborom: ústavnoprávnemu, výboru pre financie, rozpočet a menu, Výboru Národnej rady pre sociálne veci a bývanie. Výbory prerokovali uvedený návrh v určenej lehote prijatím uznesení. Poslanci, ktorí nie sú členmi týchto výborov, k tomuto návrhu v určenej lehote gestorskému výboru nepredložili žiadne stanoviská. Návrh zákona odporučili schváliť: výbor pre financie, rozpočet a menu, výbor pre sociálne veci a bývanie a aj ústavnoprávny výbor. Výbory pri prerokovaní tohto návrhu mali doplňujúce a pozmeňujúce návrhy, ktoré máte v spoločnej správe, ja ich nebudem čítať, 1 až 9. Gestorský výbor odporúča svojím uznesením Národnej rade návrh zákona schváliť s pozmeňujúcimi a doplňujúcimi návrhmi. O bodoch 1 až 9 gestorský výbor odporúča hlasovať spoločne. Vážený pán podpredseda, môžete otvoriť rozpravu a do rozpravy sa hlásim ako prvý.
Grendel, Gábor, podpredseda NR SR (2020-04-07):
Dám vám možnosť, pán minister.
M. Hort, podpredseda NR SR: (2009-04-21):
A teraz dávam slovo spravodajcovi, ktorého určil navrhnutý gestorský výbor, pre pôdohospodárstvo, životné prostredie a ochranu prírody, poslancovi Ľubošovi Martinákovi. Pán spravodajca, nech sa páči, je tu priestor pre vašu úvodnú spravodajskú informáciu.
Číž, Miroslav, poslanec NR SR (2013-05-22):
Ďakujem pekne. No, vážený pán kolega, veľmi pozorne som vás počúval a nepochybne z vášho vystúpenie vyplynulo množstvo impulzov, na ktoré by bolo treba reagovať, ale, bohužiaľ, tá faktická limituje. Takže iba k tým niektorým. Gratulujem vám k tomu, že v tom predchádzajúcom vašom vystúpení ste podľa komentárov mali vtipné a dobré vystúpenie. Problém je, že ste dôsledne zaviedli verejnosť. Mám na mysli teraz ten zákon, ktorým sa regulovala povinnosť občanov hlásiť opustenie republiky na čas dlhší ako 90 dní. Našťastie, už v komentároch tá bublina spadla. A keďže v politike aj tá dôveryhodnosť je veľmi dôležitá, pán kolega, tak rozmýšľam nad tým, že do akej miery to bola nevedomosť, alebo len číry účel, alebo až populizmus. Hovorím to len preto, lebo rovnako vás pozorne počúvam v tejto sfére, a hovoríte o školstve. Pán kolega, o tom, že školstvo je finančne poddimenzované, o tom svedčí táto správa. Táto vláda po dlhom čase auditovala stav školstva a veľmi seriózne a vážnym spôsobom pristúpila k riešeniu a dokonca teda predložila vlastne programový dokument, v rámci ktorého naznačuje, ako tento zlý stav možno riešiť. Vy hovoríte o tom, že tam majú byť nejaké, fixované v správe nejaké čísla vo väzbe na pravidelné navyšovanie. Veď to v správe nejde! Viete veľmi dobre, že toto, ak to schválime, stane sa súčasťou vlastne programového vyhlásenia vlády a rovnako potom, samozrejme, minister bude musieť pracovať na implementačnom procese. To je teda úplne jasné. No ale jeden taký malý, drobný ešte, prepáčte, politický, polemický vpich, povedzme že. Ja zúfalo hľadám v pamäti, kedy ste hovorili v čase, keď ste boli súčasťou vládnej koalície, počas vlády pani Radičovej, kde ste vystúpili s takýmito požiadavkami. A ja si nespomínam, pán kolega. Takže možno mi obnovíte pamäť, pokiaľ mi ju obnovíte. Pritom vplyv, ktorý si pamätám, vaša štvorčlenná skupina politicky mala, vedela vo vhodných situáciách primerane využiť. Na to si všetci... (Vystúpenie prerušené časomerom.)
Bugár, Béla, podpredseda NR SR (2011-06-01):
Ďakujem pekne. Prerušujem rokovanie o tomto bode programu. Nasledujúcim bodom je druhé čítanie o vládnom návrhu zákona o Obchodnom vestníku a o zmene a doplnení niektorých zákonov (tlač 280). Znovu dávam slovo pani ministerke spravodlivosti, aby slávny návrh zákona odôvodnila.
Poliačik, Martin, poslanec NR SR (2016-04-19):
Ja musím povedať, že mňa tiež úprimne vydesila jedna vec v tom programovom vyhlásení vlády, a to je tá zmienka o vláde kontinuity. Pretože ak na Slovensku niečo vytvorilo priestor na rast extrémistických tendencií, tak je to systematické zlyhávanie štátu, nízka vymožiteľnosť, práca, nedôvera v inštitúcie, aj nedôvera v inštitúcie, ako je Národná rada Slovenskej republiky a nefunkčnosť verejnej a štátnej správy. A ak má byť toto vláda kontinuity, tak pevne verím, že nebude pokračovať v týchto tendenciách a tým pádom nebude pokračovať únos štátu, odnímanie moci občanom, okliešťovanie demokratických princípov a liberálnej demokracie, ale bude sa diať opak, a teda, že táto vláda vládou kontinuity nebude. Samozrejme, že do parlamentu patrí aj politická diskusia o tom, kto koho zradil. A na konci bude vystavený účet a vystavia nám ho občania a voliči v tomto štáte. V tomto prípade nechajme toto hodnotenie, prosím, im. Ja by som bol veľmi rád, ak by sme nasledujúce štyri roky hlavne u nových koaličných partneroch, u strany SIEŤ a u strany MOST – HÍD dbali na to, aby stali za svojimi vlastnými slovami. Lebo vyžadovať to od starých štruktúr nemôžeme. Ďakujem.
Heger, Eduard, poslanec NR SR (2018-12-04):
Ďakujem pekne za reakcie. Ja ešte k tomu zdravotníctvu chcem podotknúť, že to, že začali niečo plniť a sú v tom, by som povedal, lídrom pri iných rezortoch, neznamená, že už sú z problémov vonku. Práve naopak, to je len začiatok cesty a naozaj zdravotníctvo tú prvú úsporu, ktorú absolvovalo, ale, ako som povedal, neprenieslo do kvality služieb, potrebuje pokračovať a naozaj my potrebujeme vidieť, aby tie jednotlivé rezorty sa nie že dostali z červenej, a potom začali oranžová, ale my potrebujeme, aby všetko to tam naozaj sa zapracovalo, pretože, myslím si, že ľudia zatiaľ naozaj to, nejakú pridanú hodnotu v zdravotníctve výrazne nepociťujú, lebo tam je tak veľa problémov. A preto jednak ďakujem kolegom, ktorí sa tejto téme venujú a búšia aj tu v tomto pléne do toho, ale naozaj zdravotníctvo, nechcel som ich vyzdvihnúť v tom, že teraz áno, že už sú za vodou, ani zďaleka, ani zďaleka, ešte sa len vydali na tú plavbu a tá plavba bude dlhá a bude určite veľmi náročná, ale treba sa na ňu podujať a verím, že ďalšie ministerstvá sa na túto plavbu pridajú k nim a budeme tu mať o rok flotilu na úvode nejakého mora plávajúcu smerom k lepšej budúcnosti, keď to už tak poeticky dokončím. Ďakujem pekne.
Grendel, Gábor, podpredseda NR SR (2020-12-09):
Otváram rozpravu v treťom čítaní a pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú a budeme hlasovať o vrátenom zákone ako o celku.	Pán spravodajca, prosím, uveďte odporúčanie gestorského výboru.
Gašpar, Tibor, poslanec NR SR (2024-02-08):
Budeme hlasovať o bode 187 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2013-06-04):
Ďakujem pekne. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Mariánovi Kvasničkovi. Nech sa páči, pán spravodajca, máte slovo.
Žiga, Peter, podpredseda NR SR (2023-12-15):
Pán poslanec Hargaš.
Blanár, Juraj, podpredseda NR SR (2023-01-24):
S faktickou poznámkou poslednou pán poslanec Vetrák.
Figeľ, Ján, podpredseda NR SR (2015-03-20):
Ďakujem pekne. Prerušujem rokovanie v tejto chvíli a pripravíme hlasovanie. Vyhlasujem prestávku, až kým nepríde pani vedúca na hlasovanie. Nech sa páči. (Prestávka.) (Po prestávke.)
Hrušovský, Pavol, podpredseda NR SR (2010-12-10):
Poprosím vás, udeľte slovo pánovi predsedovi, zapnite mu mikrofón. (Reakcia predsedu NR SR.) Nie, to sú faktické poznámky na zákon, ktorý prerokovávame, ale teraz... (Reakcia podpredsedu NR SR Horta.) Na vystúpenie, pardon. Nech sa páči, pán predseda.
Hrušovský, Pavol, predseda NR SR (2011-12-01):
Hlasujeme. (Hlasovanie.) 147 prítomných, 65 za, 13 proti, 68 sa zdržalo, 1 nehlasoval. Neschválili sme návrh.
Bugár, Béla, podpredseda NR SR (2016-09-22):
Pani poslankyňa Vaľová.
Pčolinský, Peter, podpredseda NR SR (2022-10-19):
Prijíma sa. Nech sa páči.
Chren, Martin, poslanec NR SR (2011-03-24):
Ďakujem veľmi pekne. Vážená pani kolegyňa, to, čo ste uviedli, sú síce veľmi citovo založené tvrdenia, avšak fakty sú úplne iné. Faktom je, že jedna z dvoch potravinárskych asociácií podporuje zrušenie zákona. Faktom je, že zakazovať cenové zľavy a cenové akcie, ktoré sú obľúbené spotrebiteľmi, je úplný nezmysel. Faktom je, že mať drahšie potraviny na Slovensku, zrejme nie je cieľom strany SMER – SD a ak áno, tak by ste sa k tomu mali priznať. Faktom je, že ubíjať a zabíjať slovenských výrobcov potravín, čo bol jeden z účinkov tohto zákona, zrejme nie je cieľom a zámerom strany SMER – SD a ak áno, mali by ste sa k tomu verejne priznať. Ďakujem veľmi pekne.
Grendel, Gábor, podpredseda NR SR (2023-06-20):
Ďakujeme za informáciu. Prerušujem rokovanie o tomto bode programu a skôr ako sa dostaneme k ďalšiemu bodu, dovoľte, aby som pozdravil na balkóne pre verejnosť študentov a pedagógov Základnej školy Košická v Bratislave, konkrétne triedu 6. A. Vitajte! (Potlesk.) Pokračovať budeme druhým čítaním o vládnom návrhu zákona, ktorým sa mení a dopĺňa zákon č. 402/2013 o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1586, spoločná správa výborov má tlač 1586a. Poprosím kolegov, aby nerušili. Páni poslanci! Opäť prosím pána povereného ministra dopravy Pavla Lančariča, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov v znení neskorších predpisov , tlač 1586.)
Kišš, Štefan, poslanec NR SR (2023-12-07):
Ďakujem pekne. Pán poslanec Šalitroš, za obdobie 1,1 % v tomto roku a 2,5 % v roku 2026. Tak ako som povedal v rozprave, pozrite si tú správu, tú správu. No veľmi jednoduchý interface, veľmi jednoduchý jazyk, zhrnutie je veľmi krátke, dá sa to veľmi ľahko pochopiť. A nie, nie deti týchto ľudí doplatia na takéto oparenia, ale, ale, ale naše deti a my zo svojich daní zaplatíme vaše sociálne opatrenia.
Jurinová, Erika, podpredsedníčka NR SR (2015-03-17):
Ďakujem, pán poslanec. Vyhlasujem všeobecnú rozpravu za skončenú, keďže nie sú ani žiadne faktické poznámky. Pán navrhovateľ, chcete zaujať stanovisko? Už nie. Pán spravodajca rovnako nie. Prerušujem rokovanie o tomto bode programu, vlastne bol stiahnutý práve tento bod programu. Pristúpime k prvému čítaniu o návrhu poslancov Národnej rady Slovenskej republiky Alojza Přidala, Júliusa Brocku, Jozefa Mikuša na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov . Návrh zákona má tlač 1398. Návrh na jeho pridelenie na prerokovanie výborom je v rozhodnutí č. 1407. Dávam slovo pánovi poslancovi Alojzovi Přidalovi, aby návrh zákona uviedol. Nech sa páči, máte slovo, pán kolega.
Kadúc, Miroslav, poslanec NR SR (2015-05-20):
Ďakujem pekne, pán predseda. Vážené pani poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval uvedený návrh zákona do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Zo 145 poslancov hlasovalo 78 za, 3 proti, zdržalo sa 64. Tento návrh sme pridelili výborom, určili sme gestorský výbor a príslušné lehoty. Poprosím opäť poslanca pána Kaníka, aby uviedol hlasovanie v prvom čítaní o vládnom návrhu zákona o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov (tlač 211). Nech sa páči.
Podmanický, Ján, poslanec NR SR (2021-02-04):
Ja viem, len išlo mi o to, aby to zrovna minister zdravotníctva počul, ktorý to má v kompetencii.
Bugár, Béla, doterajší podpredseda NR SR (2012-04-04):
Milan Géci.
Petrák, Ľubomír, poslanec NR SR (2013-10-23):
Pán predseda, na základe oprávnenia ako spravodajcu predkladám návrh na prerokovanie predmetného návrhu zákona v treťom čítaní ihneď.
T. Cabaj, podpredseda NR SR: (2009-12-03):
Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení zákona č. 266/2009 Z. z. a o zmene a doplnení niektorých zákonov . Vládny návrh zákona máme pod tlačou 1311, návrh na jeho pridelenie na prerokovanie výborom je v rozhodnutí č. 1342. Aj tento návrh odôvodní podpredseda vlády pán Dušan Čaplovič. Nech sa páči, máte slovo.
B. Bugár, podpredseda NR SR: (2002-04-03):
(Hlasovanie.) Prítomných 100 poslancov, za návrh hlasovalo 95, proti 1, zdržali sa 4. Konštatujem, že návrh vládneho zákona sme postúpili do tretieho čítania. Otváram rozpravu v rámci tretieho čítania. Pýtam sa, či sa niekto hlási do tretieho čítania. Nie je to tak. Vyhlasujem rozpravu v rámci tretieho čítania za skončenú. Takže pristúpime k hlasovaniu o vládnom návrhu zákona ako o celku. Nech sa páči, prezentujme sa a hlasujme. Hlasujeme o vládnom návrhu zákona ako o celku. (Hlasovanie.) Prítomných 107 poslancov, za návrh hlasovalo 104, zdržali sa 3. Konštatujem, že sme schválili vládny návrh zákona o rozhodcovskom konaní. Ďakujem pánovi spravodajcovi aj pánovi ministrovi. A teraz pristúpime k návrhu Národnej stratégie trvalo udržateľného rozvoja Slovenskej republiky. Návrh vlády máte predložený ako tlač 1229, spoločnú správu výborov ako tlač 1229a. Návrh vlády uvedie podpredseda vlády Pál Csáky, ktorého zároveň aj prosím, aby uviedol nejaký zrozumiteľný dôvod, prečo meškal na rokovaní Národnej rady. Pán podpredseda vlády, nech sa páči, máte slovo.
Hrnčiar, Andrej, podpredseda NR SR (2018-01-31):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Rozpravou budeme pokračovať o 14.00 hod. Vyhlasujem obedňajšiu prestávku. (Prerušenie rokovania o 12.01 hodine.) (Pokračovanie o 14.00 hodine.)
Laššáková, Jana, podpredsedníčka NR SR (2015-12-01):
Ďakujem pekne, pani spravodajkyňa. Zaujmite miesto určené pre spravodajcov. Otváram všeobecnú rozpravu. Konštatujem, že do rozpravy som nedostala žiadnu písomnú prihlášku. Pýtam sa, či sa hlási do rozpravy niekto ústne. Nie je tomu tak. Končím možnosť prihlásiť sa do rozpravy ústne. Vyhlasujem rozpravu za skončenú. Pán navrhovateľ, chcete k tomu niečo dodať? (Reakcia navrhovateľa.) Pani spravodajkyňa? (Reakcia spravodajcu.) Prerušujem rokovanie o tomto bode programu. V rokovaní pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1824, návrh na jeho pridelenie na prerokovanie výborom je v rozhodnutí č. 1829. Pán poslanec Hraško, poprosím vás, aby ste za skupinu poslancov návrh zákona uviedli. Nech sa páči, máte slovo.
B. Bugár, podpredseda NR SR: (2003-07-01):
(Hlasovanie.) Prítomných 73 poslancov. Páni poslanci, vyzývam všetkých, nielen aby sa vrátili do rokovacieho priestoru, ale hlavne tých, ktorí sú tu, aby aj hlasovali. Bolo by to veľmi pekné od vás. (Výkriky v rokovacej sále.) (Potlesk.) Nech sa páči, prezentujme sa a hlasujme znovu, či postúpime tento návrh zákona do druhého čítania. (Ruch v rokovacej sále.) Musím konštatovať, že dohody z grémia nefungujú, prerušujem rokovanie, zajtra budeme pokračovať o 9.00 hodine. (Prerušenie rokovania o 18.39 hodine.)
Burian, Jozef, poslanec NR SR (2010-08-04):
Ďakujem, pán predsedajúci. Vážený pán minister Mikloš, budem kontinuálne pokračovať v tom, v čom skončili moji predrečníci. Chcel som sa takisto vyjadriť k tým veciam, ktoré hovorili. Je tu problém starnutia. A ja som si pozrel dosť pedantne túto stať. A musím povedať, že problém starnutia vôbec nie je riešený v tomto programovom vyhlásení. Naopak, myslím si, že ešte viac bude zaťažovať tento systém. Ak tento systém bude naďalej zásluhový ako 1. pilier, jednoducho vyrovnávanie minimálnych dôchodkov na vyššiu úroveň, ako je dnes, bude len zaťažovať tento systém. Tento systém, je dnes v ňom viac ako 600 mil. eur, je deficitný. A neviem si predstaviť tými opatreniami, alebo tými neopatreniami, ktoré sú v ňom, akým spôsobom zabezpečíte efektivitu tohto systému. Jediné opatrenie, o ktorom som sa tam dočítal, je to, že bude sa lepšie prihliadať pri vymáhaní pohľadávok v tomto celom procese. Chcem upozorniť, že toto nie je, by som povedal, opatrenie, ktoré by zabezpečilo efektivitu, povedzme, fungovania jednak priebežného systému. Pokiaľ ide o 2. pilier, budem sa k tomu viac vyjadrovať v rozprave, ale myslím si, že z nejakých úvah o delení 9 : 6, alebo teda 12 : 6 sa prešlo až k tomu, že teda ide nielen o 9 : 9, ale ústavný zákon, čo je dosť pre mňa prekvapením. Neviem, kde vláda naberie ďalšie peniaze. Chcem sa vyjadriť k tomu, že vo vašej rozprave bolo diskutované o tom, že vy síce máte nejaké pripravené opatrenia, ale nechcete ich dnes zverejniť. Ja si myslím, že nemáte takmer žiadne, lebo toto programové vyhlásenie ešte viac zaťažuje existujúci rozpočet a toľko rezerv v tej výdavkovej časti určite nenájdete. A chcem len povedať, že určite tento polrok sa budete vyhovárať na katastrofický stav verejných financií za minulej vlády a budúci rok podľa môjho názoru nič iné neurobíte, budete čakať na rast ekonomiky, ktorým chcete, povedzme, všetky tie... (Prerušenie vystúpenia časomerom.)
Jurinová, Erika, podpredsedníčka NR SR (2014-09-25):
Dávam možnosť prihlásiť sa do rozpravy ústne. Do rozpravy sa nikto neprihlásil. Vyhlasujem rozpravu za skončenú. Pýtam sa, či sa chce pán navrhovateľ vyjadriť. (Reakcia navrhovateľa.)
Heger, Eduard, podpredseda vlády a minister financií SR (2020-11-05):
Ďakujem veľmi pekne, pán predsedajúci. Dámy a páni, ďakujem, že takto hneď zrána môžme prebrať tento dôležitý zákon. Ďakujem vám za vašu účasť na rokovaní. Cieľom návrhu zákona je znížiť daňové zaťaženie autodopravcov podnikajúcich v kamiónovej a autobusovej doprave a posilniť ich konkurencieschopnosť s autodopravcami iných krajín. Ako dobre viete, za posledné roky vlastne toto bol sektor, ktorému bola neustále zvyšovaná daň, práve táto daň z motorových vozidiel, čo v mnohých prípadoch vytlačilo týchto podnikateľov do iných krajín, či už Českej republiky, Slovinska, kde si teda dávali svoje domicily, pretože daňové zvýhodnenie tam bolo väčšie. Týmto zákonom vlastne voláme autodopravcov späť na Slovensko. Pretože výrazným spôsobom znižujeme, znižujeme daňové zaťaženie a obzvlášť teda v tých kategóriách, ktoré, kvôli ktorým odišli do zahraničia. Taktiež teda, aby som to spomenul, tak zavádzajú sa vlastne nové výhodnejšie percentuálne zníženie ročnej sadzby dane pre všetky úžitkové vozidlá zaradené do kategórie M2, M3 a N3, teda všetky autobusy a nákladné vozidlá nad 12 ton. Nové percentuálne zvýhodnenie ročných sadzieb daní sa pohybujú v rozmedzí od 50 do 10 % s ohľadom na vek vozidla, pričom uvedené vozidlá staršie ako trinásť rokov, rušia sa tzv. malusy, ktoré sú zavedené v súčasnej právnej úprave. Úžitkové vozidlá kategórie O4, všetky návesy a prívesy nad 10 ton, budú podliehať zníženiu ročnej sadzby dane o 60 % bez ohľadu na vek vozidla. A teda tiež sa rušia malusy pre vozidlá nad trinásť rokov veku vozidla. Navrhuje sa, aby sa zmeny obsiahnuté v tomto návrhu zákona premietli do výšky daňovej povinnosti už za zdaňovacie obdobie roku 2020, keďže aj tento sektor bol veľmi silno postihnutý práve následkami pandémie. Návrh má pozitívny vplyv na podnikateľské prostredie v sektore nákladnej a automobilovej a autobusovej dopravy. A, samozrejme, teda má negatívny vplyv na štátny rozpočet vo výške 28,5 mil. eur v roku 2020 s mierne rastúcim vplyvom na verejné financie v ďalších zdaňovacích obdobiach. Takže je to jednoznačne krok smerom práve k tomuto sektoru, ktorý teda bol ťažko skúšaný v minulých rokoch, ale aj v pandémii. Je to investícia, ktorú vláda robí v prospech tohto sektora aj z dôvodu zamestnanosti, ale aj z dôvodu toho, aby sa tento sektor vlastne vrátil na Slovensko a pomohol budovať aj slovenské HDP. Takže myslíme si, že je to veľmi dôležitý, dôležitý krok zo strany vlády a stojí za to. Takže vás chcem poprosiť o podporu tohto zákona. Ďakujem veľmi pekne.
Kollár, Boris, predseda NR SR (2022-12-07):
Dobre. Myslím si, že dvaja právnici sa stretnú, každý prinesie svoj vlastný názor a odídu s tretím. Takže to si nechajte na výbor, keď chcete si toto prejsť a myslím si, že plénum rozhodne hlasovaním. Takže ak dovolíte, pokračujeme v prerušenom rokovaní hlasovaním o bode 61, je to druhé čítanie o návrhu poslancov Jarjabka, pardon, sme, ospravedlňujem sa, to sme teraz preložili, ospravedlňujem sa, dobre, druhé čítanie zákona o miestnych daniach. Dobre. Tak pokračujeme v prerušenom rokovaní v druhom čítaní o návrhu poslancov Svrčeka, Hatrákovej, Libu, Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady. Je to tlač 1231, bod 56 schváleného programu. Poprosím pána poslanca Hlinku, aby hlasovanie uvádzal. (Hlasovanie o návrhu poslancov Národnej rady Slovenskej republiky Miloša Svrčeka, Kataríny Hatrákovej, Petra Libu a Ľudovíta Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1231.)
J. Brocka, poslanec: (2007-10-29):
Pani Vaľovú som potešil oslovením. Som rád, že jej to zlepšilo náladu. Odpoveďou na jej otázku ju ale nepoteším, lebo trestné oznámenie sme podali aj na pani Vaľovú, pretože ona vo verejnoprávnom médiu zverejnila túto informáciu. Už kto ju má zo Sociálnej poisťovne, ktorá disponuje jediná touto informáciou, to ja neviem, pre mňa je to neznáma osoba, ale to je vecou iných orgánov. Pán Lipšic ma doplnil. Pán Záhumenský, možno by bolo lepšie, keby ste vystúpili v rozprave, aby som mohol reagovať na vás dlhšie, pretože otázka nastavenia percent, ako ich rozdeliť do 2. a do 1. piliera, je vecou dĺžky trvania toho obdobia, kedy budeme musieť v prechodnom období prefinancovať nedostatok peňazí v 1. pilieri. Ak sme sa rozhodli pre variant, 9 a 9, to znamená, že bude kratšie trvať toto obdobie. Ak by sme to posilnili v prospech 1. piliera, predlžujeme to prechodné obdobie, ktoré je problematické. A to je práve v 1. pilieri. Pán Petrák ocenil môj vecný tón. A povedal, že dokonca by som mohol zahlasovať za ten návrh zákona. No hovorili ste o predčasnom dôchodku. A to bola druhá časť môjho vystúpenia, ktorú som nazval polemickou, že tam sa môžeme v niektorých otázkach zhodnúť a v prípade predčasného dôchodku mám názor blízky vášmu. Ale ja som mal aj tretiu časť vystúpenia, kde som hovoril o zásadných výhradách voči tomuto vládnemu návrhu zákona. A pre tieto nebudem môcť hlasovať za ten návrh zákona.
Šeliga, Juraj, podpredseda NR SR (2020-11-12):
Pán Pročko, ja len chcem povedať jednu vetu, už sa naozaj... (Reakcia poslanca Pročka: „Môžte mi zastaviť čas?“ ) Samozrejme, že dostanete čas. Neprekrikujme sa. Ja som počul iba časť vášho vystúpenia. Pán Pročko, nech sa páči, môžte pokračovať, máte celú minútu.
V. Veteška, podpredseda NR SR: (2003-11-11):
M. Juščík, poslanec: Ďakujem, pán podpredseda, za slovo. Už tu veľa bolo povedané o tom, na čo je potrebná doprivatizácia. Jedna z dôležitých otázok je vyrovnať štátny dlh. Pán podpredseda vlády, bezmála polovička zo získaných peňazí za plynárne tohto štátu bola daná na likvidáciu dlhu. A koľko ešte budeme dávať tých miliárd, aby sme to likvidovali? Koľko bude toho potrebné? Bude vám stačiť to na do dneska dlhy narobené? Jeden rok niečo znížite a okamžite v priebehu mesiaca alebo dvoch mesiacov to ďaleko prekročíte. Ja sa vás teda takto pýtam, keď obviňujete nás a tu ste veľakrát povedali na adresu komunistov a socializmu: Dokedy to tak bude? Nemyslíte si, že skončili tieto argumenty vaše, že ste vyčerpali sa, že pred týmto národom nebude môcť ďalej argumentovať, že zadlžujete tento národ? A, žiaľ, my to prežijeme už, ale zadlžujete naše vnúčatá. A tie budú po tých vašich pomníkoch viete čo? Pľuť. A ešte jedno k tomuto štátu, že je zlý. Veď štát je nástroj a vy ho máte v rukách a vy ten nástroj zle používate, vy ten nástroj neviete používať na to, aby ste dokázali, že dá sa aj ináč hospodáriť, že aj ten štát týmto nástrojom dokáže robiť tak, aby bol prospešný pre tento národ. Ďakujem.
Viskupič, Marián, poslanec NR SR (2020-09-29):
Pán predsedajúci, ďakujem pekne za slovo. Zápisnica o výsledku verejného hlasovania o návrhu na voľbu podpredsedov Najvyššieho kontrolného úradu, ktoré sa konalo dňa 29. septembra 2020. Na verejné hlasovanie o návrhu na voľbu podpredsedov Najvyššieho kontrolného úradu bolo vydaných a poslanci si osobne prevzali 136 hlasovacích lístkov, teda na voľbe bolo prítomných 136 poslancov. Po vykonaní verejného hlasovania overovatelia Národnej rady spočítali hlasy a zistili, že vo verejnom hlasovaní o návrhu na voľbu podpredsedov Najvyššieho kontrolného úradu všetci poslanci odovzdali hlasovacie lístky, zo 136 odovzdaných hlasovacích lístkov bolo 0 neplatných a 136 platných. Podľa platných hlasovacích lístkov overovatelia zistili, že: – za pána Igora Šulaja hlasovalo za 48 poslancov, proti 24, zdržalo sa hlasovania 64, – za pána Ľubomíra Andrassyho za hlasovalo 81 poslancov, proti 21, zdržalo sa 34, – za pána Jána Gájera za 1, proti 23, zdržalo sa 112, – za pána Milana Galandu za 5, proti 21, zdržalo sa 110, – za pána Ivana Kuhna hlasovalo za 17, proti 21, zdržalo sa 98 a – za pána Petra Sádovského hlasovalo za 11, proti 22, zdržalo sa hlasovania 103 poslancov. Na voľbu podpredsedov Najvyššieho kontrolného úradu je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bol za podpredsedu kontrolného úradu, Najvyššieho kontrolného úradu zvolený pán Ľubomír Andrassy. Keďže nebol zvolený potrebný počet podpredsedov Najvyššieho kontrolného úradu, vykoná sa opakovaná voľba, do ktorej teda podľa zákona postupujú tí, ktorí mali na druhom a treťom mieste najviac hlasov, teda do druhej, druhého kola voľby postupuje pán Igor Šulaj a pán Ivan Kuhn. Overovatelia ma zároveň poverili oznámiť výsledok hlasovania Národnej rade Slovenskej republiky. Pán predsedajúci, ďakujem pekne, skončil som.
Richter, Ján, minister práce, sociálnych vecí a rodiny SR (2014-09-09):
Pani podpredsedníčka, zjednajte si poriadok.